
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 822 

““ ~~ . —— 6 Αυγούστου 1998 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Γενικές κατευθύνσεις τουριστικής πολιτικής για την 
δημιουργία Περιοχών Ολοκληρωμένης Τουριστι¬ 
κής Ανάπτυξης κατά τις διατάξεις της παρ. 3, του 
άρθρου 29 του Ν. 2545/97 «Βιομηχανικές και Επι¬ 
χειρηματικές Περιοχές και άλλες διατάξεις». 1 

Αναγνώριση της ΑΕ 03Τ, σαν φορέα ελέγχου της α¬ 
πόδοσης λεβήτων ζεστού νερού... 2 

Αναγνώριση ΕΠΕ Γενικές Εφαρμογές Τεχνολογίας & 
Επιστήμης (ΓΕΤΕ) σαν φορέα ικανό για την εκτέλε¬ 
ση δοκιμών σε δοχεία πίεσης. 3 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθμ. Τ/3522 (1) 

Γενικές κατευθύνσεις τουριστικής πολιτικής για την δημι¬ 
ουργία Περιοχών Ολοκληρωμένης Τουριστικής Ανά¬ 
πτυξης κατά τις διατάξεις της παρ. 3, του άρθρου 29 
του Ν. 2545/97 «Βιομηχανικές και Επιχειρηματικές Πε¬ 
ριοχές και άλλες διατάξεις». 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΚΑΙ ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις: 

1. Τις διατάξεις του Ν. 2545/97 «Βιομηχανικές και Επι¬ 
χειρηματικές περιοχές & άλλες διατάξεις» (ΦΕΚ 
254/Α/97) και δη τις διατάξεις της παρ. 3, του άρθρου 29 
του νόμου αυτού. 

2. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα» (ΦΕΚ 137/Α/85), όπως συμπληρώθηκε 
και τροποποιήθηκε και σήμερα ισχύει. 

3. Τις διατάξεις του ΑΝ. 1565/50 περί ΕΟΤ όπως κυρώ¬ 
θηκε με το Ν. 1624/51 και τροποποιήθηκε και συμπληρώ¬ 
θηκε με τα Ν.Δ 4109/71 και 201/74 καθώς και με το Ν. 
2160/93. 

4. Το Π.Δ. 27/1-2-96 «περί συγχώνευσης των Υπουργείων 
Τουρισμού, Βιομηχανίας, Ενέργειας και Τεχνολογίας και Ε¬ 
μπορίου στο Υπουργείο Ανάπτυξης» (ΦΕΚ 19/Α/1 -2-96). 


5. Το Π.Δ. 377/96 «Διορισμός Υπουργών, Αναπληρωτή 
Υπουργού και Υφυπουργών» (ΦΕΚ 244/Α/25-9-96). 

6. Την απόφαση του Πρωθυπουργού και του Υπουργού 
ΠΕΧΩΔΕ, Αριθ.ΔΙ7α/03/99/Φ221/29.10.96 «Ανάθεση αρ¬ 
μοδιοτήτων Υπουργού ΠΕΧΩΔΕ στους Υφυπουργούς 
ΠΕΧΩΔΕ κλπ» (ΦΕΚ 1006/Β/96). 

7. Το γεγονός ότι από τις κανονιστικές διατάξεις της α¬ 
πόφασης αυτής δεν προκαλείται δαπάνη σε βάρος του 
Κρατικού Προϋπολογισμού, αποφασίζουμε: 

1. Εγκρίνουμε ως έχει την 500309/22.4.98 Απόφαση ΕΟΤ 
«Γενικές κατευθύνσεις τουριστικής πολιτικής για την δημι¬ 
ουργία Περιοχών ΟλοκληρωμένηςΤουριστικής Ανάπτυξης» 

2. Η απόφαση αυτή να δημοσιευθεί στην Εφημερίδατης 
Κυβερνήσεως. 

Αθήνα, 9 Ιουλίου 1998 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΥΦΥΠ. ΠΕΡΙΒΑΛΛΟΝΤΟΣ 

ΧΩΡΟΤΑΞΙΑΣ & ΔΗΜ. ΕΡΓΩΝ 

ΒΑΣΩ ΠΑΠΑΝΔΡΕΟΥ ΘΕΟΔΩΡΟΣ ΚΟΛΙΟΠΑΝΟΣ 


ΓΕΝΙΚΕΣ ΚΑΤΕΥΘΥΝΣΕΙΣ ΤΟΥΡΙΣΤΙΚΗΣ ΠΟΛΙΤΙΚΗΣ 
ΓΙΑ ΤΗ ΔΗΜΙΟΥΡΓΙΑ 

ΠΕΡΙΟΧΩΝ ΟΛΟΚΛΗΡΩΜΕΝΗΣ ΤΟΥΡΙΣΤΙΚΗΣ 
ΑΝΑΠΤΥΞΗΣ ΣΕ ΕΘΝΙΚΟ ΕΠΙΠΕΔΟ 

(Οι κατευθύνσεις αυτές συντάσσονται βάσει των διατάξε- 
ωντηςπαρ. 3του άρθρου 29του Ν.2545/97 «Βιομηχα¬ 
νικές και Επιχειρηματικές Περιοχές και άλλες διατά¬ 
ξεις» ΦΕΚ 254/Α/97). 

ΠΟΣΟΤΙΚΗ ΚΑΙ ΠΟΙΟΤΙΚΗ ΕΙΚΟΝΑ ΤΟΥ ΕΛΛΗΝΙΚΟΥ 
ΤΟΥΡΙΣΜΟΥ 

Ο Ελληνικός Τουρισμός παρά τα σημαντικά επιτεύγμα- 
τά 1 του και την αναντικατάστατη θετική συμβολή του 
στους κρίσιμους δείκτες της οικονομίας μας 2 , εμφανίζει 
από τα μέσα της ΙΟετίαςτου ’80 μια σειρά διαρθρωτικών 
προβλημάτων όπως: 


1 Δηλ (στοιχεία 1996)9.782.061 εκατομμύρια αφίξεις στα σύνορα. 6,217 
δισ. δολλάρια συναλλαγματικές εισπράξεις, ένα εκατομμύριο κλίνες σε 
κύρια και βοηθητικά καταλύματα κ.ο.κ. 

2 δηλ. (στοιχεία 1996) συμμετοχή στο ΑΕΠ κατά 8,45%, στους άδηλους 
πόρους κατά 30,41% και στην κάλυψη του εμπορικού ελλείμματος κατά 
33,85%. Έχει υπολογισθεί {πηγή \Λ/ΤΤΟ) ότι ο Τουρισμός καταναλώνει 
προϊόντα των λοιπών παραγωγικών κλάδων, που ανέρχονται σε ποσοστό 
επί του ΑΕΠ 14,7% 

• Η συγκέντρωση της τουριστικής δραστηριότητας σε 
ορισμένες περιοχές της χώρας με όλες τις παρεπόμενες 
οικονομικές και περιβαλλοντικές δυσλειτουργίες, π.χ. 
στροφή της τοπικής οικονομίας σε «μονοκαλλιέργεια», α¬ 
γορά ευπαθής και εξαρτημένη από διεθνείς συγκυρίες, έ¬ 
ξοδος του ενεργού πληθυσμού από τον πρωτογενή τομέα 
και εγκατάλειψη γεωργικής γης, οικοπεδοποίηση, αστι¬ 
κοποίηση υπαίθρου, υπερεκμετάλλευση φυσικών πόρων, 
αλλοίωση περιβάλλοντος, ρύπανση, φόρτιση υποδομών 
κλπ 

• Η αυστηρά εποχική ζήτηση (στην καλλίτερη περίπτω¬ 
ση δεν υπερβαίνει τους 7 μήνες) με συνακόλουθες αρνη¬ 
τικές επιπτώσεις στην απασχόληση και γενικά στην τοπι¬ 
κή οικονομία των τουριστικών περιοχών, περιορισμένη α¬ 
πόδοση των υποδομών των περιοχών αυτών και γενικά 
του επενδεδυμένου σ' αυτές κεφαλαίου 

• Η κυριαρχία του μοντέλου του μαζικού τουρισμού χα¬ 
μηλής συναλλαγματικής απόδοσης με χαρακτηριστικό 
την έντονη εξάρτηση από ολιγοψωνιακού χαρακτήρα επι¬ 
χειρήσεις του εξωτερικού, που ελέγχουν τη ζήτηση 

• Η υπερπροσφορά τουριστικών κλινών στις περιοχές, 
όπου παρατηρούνται οι κατά τα ανωτέρω συγκεντρώ¬ 
σεις, με αποτέλεσμα την καθήλωση των τιμών των τουρι¬ 
στικών υπηρεσιών, τη στήριξη της ανταγωνιστικότητας 
των επιχειρήσεων αποκλειστικά στη χαμηλή τιμή και κατά 
συνέπεια την συγκράτηση του κόστους παραγωγής μέσω 
της υποβάθμισηςτωνπαρεχομένων υπηρεσιών. 

• Η μέση και χαμηλή ποιοτική στάθμη των τουριστικών 
καταλυμάτων και λοιπών εγκαταστάσεων 3 και ο απόλυ¬ 
τος σχεδόν προσανατολισμός τους στην εξυπηρέτηση 
του μαζικού τουρισμού. 

Όλα τα κατά τα άνω διαρθρωτικά προβλήματα είναι 
προφανές, ότι τελούν σε πλήρη αλληλεξάρτηση και αλ¬ 
ληλεπίδραση σε βαθμό που να διαμορφώνουν ένα φαύ¬ 
λο κύκλο στον οποίο συνέβαλαν και μια σειρά άλλοι πα¬ 
ράγοντες όπως π.χ. η δημοσιονομική στενότητα και η α¬ 
δυναμία του κράτους να χρηματοδοτήσει έγκαιρα τις 
αναγκαίες υποδομές, ο υψηλός βαθμός κατακερματι¬ 
σμού της ελληνικής τουριστικής προσφοράς (η μέση δυ¬ 
ναμικότητα κύριου η μη καταλύματος είναι 28 κλίνες), ο 
πληθωρισμός και τα υψηλά επιτόκια τραπεζικού δανει¬ 
σμού και, ασφαλώς, και η αδυναμία των κατά καιρούς α¬ 
ναπτυξιακών νόμων να αντιμετωπίσουν έγκαιρα τις 
πραγματικές ανάγκες και ελλείψεις του Ελληνικού Του¬ 
ρισμού. 

Στα μέσα της τρέχουσας ΙΟετίας, τα ανωτέρω διαρ¬ 
θρωτικά προβλήματα εντάθηκαν σημαντικά, οδηγώντας 
τον Ελληνικό Τουρισμό στην κρίση των ετών 1995-96, με 
χαρακτηριστικά: 

• Την αρνητική εξέλιξη των αφίξεων και διανυκτερεύ- 
σεων κατά τις δύο αντίστοιχες τουριστικές περιόδους 

• Μια διαρκή επιδείνωση της ήδη καθοριστικής εξάρ¬ 
τησης της Χώρας από το μαζικό τουρισμό χαμηλής συ¬ 
ναλλαγματικής απόδοσης (κάτι, που προκύπτει μεταξύ 
άλλων και από τη διαρκώς αυξανόμενη συμμετοχή των α¬ 
φίξεων με πτήσεις οόαιΙθΓΘά κατά την ίδια χρονική περίο¬ 
δο στο σύνολο των αφίξεων στη Χώρα) 


3. από τις 986.572 υφιστάμενες νόμιμες κλίνες σε κύρια και μη καταλύ¬ 
ματα οι 678.566 δηλ ποσοστό 68.8% ανήκουν σε μονάδες τάξης Γ και κα¬ 
τώτερης, ενώ μόλις 163.011 κλίνες δηλ. ποσοστό 16.5 % ανήκουν σε μο¬ 
νάδες ΑΑ και Α τάξης. 


ΟΙ ΔΙΕΘΝΕΙΣ ΤΑΣΕΙΣ ΣΤΟ ΧΩΡΟ ΤΟΥ ΤΟΥΡΙΣΜΟΥ 

Σε παγκόσμιο επίπεδο ο Τουρισμός είναι μια ανθούσα 
βιομηχανία με ταχείς ρυθμούς περαιτέρω ανάπτυξης, 
που δημιουργεί το 5,5% του παγκόσμιου ΑΕΠ και απορ¬ 
ροφά το 7,3% των επενδύσεων. Είναι χαρακτηριστικό ότι 
η μέση ετήσια αύξηση του τουριστικού ρεύματος μεταξύ 
1950 και 1990 ήταν μεγαλύτερη του 7%, ενώ ο μέσος ρυθ¬ 
μός αύξησης των συναλλαγματικών εσόδων του Τουρι¬ 
σμού (σε τρέχουσες τιμές δολλαρίου) την ίδια περίοδο ή¬ 
ταν 17%. Σήμερα οι κύριες τάσεις του διεθνούς Τουρι¬ 
σμού συνοψίζονται ως ακολούθως: 

• Παρατηρείται φθίνουσα ανάπτυξη των τουριστικών 
προορισμών της Ευρώπης (μείωση του μεριδίου της Ευ¬ 
ρώπης στις αφίξεις και τις συναλλαγματικές εισπράξεις, 
που πραγματοποιούνται παγκόσμια). 

• Αναδύονται και σταθεροποιούνται στη διεθνή αγορά 
ν'εοι προορισμοί (Ειρηνικός, Ανατολική Ασία Αφρική) με 
αυξανόμενη συμμετοχή στο διεθνές τουριστικό ρεύμα. 

• Η περιοχή της Μεσογείου χαρακτηρίζεται επίσης από 
φθίνουσα πορεία (μειωμένη μέση ετήσια αύξηση των 
προς αυτήν αφίξεων) και συγχρόνως, στις ακτές της α¬ 
ναδύονται και νέοι τουριστικοί προορισμοί μαζικού τουρι¬ 
σμού με παρεμφερές, με το ελληνικό, τουριστικό προϊόν, 
σύγχρονη υποδομή και χαμηλό συγκριτικά κόστος παρα¬ 
γωγής τουριστικών υπηρεσιών. Κατά συνέπεια, ο αντα¬ 
γωνισμός στο χώρο της Μεσογείου εντείνεται με ταχείς 
ρυθμούς. Η συμμετοχή της Χώρας μας στο σύνολο των α¬ 
φίξεων στη Μεσόγειο είναι πολύ περιορισμένη σε σχέση 
με τους φυσικούς, πολιτιστικούς και ανθρώπινους πό¬ 
ρους, που διαθέτει (8,54% το 1996). 

• Ο Τουρισμός αποδεικνύεται ανθεκτικός στις αρνητι¬ 
κές οικονομικές συγκυρίες και ταχύτατα αναπτυσσόμε¬ 
νος σε περιόδους οικονομικής άνθισης. 

• Παρά την ανθεκτικότητα του μοντέλλου του μαζικού 
τουρισμού με την έννοια του τυποποιημένου πακέττου 
διακοπών με χαμηλό κόστος, παρατηρείται σταδιακή 
στροφή στα πιο εξειδικευμένα τουριστικά προϊόντα, που 
ενσωματώνουν τους αξιόλογους φυσικούς, πολιτιστι¬ 
κούς και κοινωνικούς πόρους του τόπου διακοπών και 
προϋποθέτουντην ενεργή συμμετοχή του τουρίστα στην 
επιλογή του τόπου αυτού. Παρατηρείται, δηλ. μ’ άλλα λό¬ 
για, μια στροφή στις λεγάμενες νέες ή θεματικές μορφές 
τουρισμού, με κοινό σημείο την αναζήτηση νέων ενδιαφε¬ 
ρόντων και δράσης. Συγχρόνως, ο μαζικός τουρισμός, 
διατηρώντας τα βασικά πλεονεκτήματά του και δη τη χα¬ 
μηλή τιμή, αναπροσαρμόζεται και εμπλουτίζεται, σε τρό¬ 
πο ώστε να μην προβλέπεται μεσοπρόθεσμα υποκατά¬ 
στασή του από νέους εξατομικευμένους τρόπους διακί¬ 
νησης. 

ΟΙ ΕΠΙΛΟΓΕΣ ΤΗΣ ΙΣΧΥΟΥΣΑΣ ΤΟΥΡΙΣΤΙΚΗΣ ΠΟΛΙΤΙΚΗΣ 

Η ανάλυση των διαρθρωτικών προβλημάτων του Ελλη¬ 
νικού Τουρισμού και οι διεθνείς τάσεις υπαγορεύουν επι¬ 
τακτικά την ανανέωση, τον εκσυγχρονισμό, τον εμπλουτι¬ 
σμό και την περιορισμένη ανάπτυξη (μια ανάπτυξη ελεγ¬ 
χόμενη και υπό όρους) του ελληνικού τουριστικού 
προϊόντος. Κατωτέρω παρατίθενται οι βασικές επιδιώ¬ 
ξεις, οι επί μέρους στόχοι και τα κύρια μέτρα της κυβερ¬ 
νητικής Τουριστικής Πολιτικής 

1. Βασικές επιδιώξεις - επιμέρους στόχοι 

Βασικές επιδιώξεις της Τουριστικής Πολιτικής σε εθνι¬ 
κό επίπεδο είναι: 

• η αναβάθμιση της ζήτησης, που προϋποθέτει την α¬ 
ναβάθμιση της τουριστικής προσφοράς προς την κατεύ- 
θ υνση τόσο του εκσυγχρονισμού της υφιστάμενης τουρι¬ 
στικής υποδομής και ανωδομής και του εμπλουτισμού 
της, όσο και της δημιουργίας νέας προσφοράς υψηλής 
στάθμης. 

• η διαφοροποίηση του συνολικού ελληνικού προϊό¬ 
ντος, μέσω της βελτίωσης του επιπέδου των προσφερο- 
μένων υπηρεσιών, καθώς και “ανοίγματος” προς τις νέες 
μορφές τουρισμού για την προσέλκυση διαφοροποιημέ¬ 
νης πελατείας, με στόχο τη μερική και σταδιακή απεξάρ¬ 
τηση από το μαζικό τουρισμό χαμηλής απόδοσης, την α¬ 
νάπτυξη του θεματικού τουρισμού και την προσέλκυση 
ζήτησης σε δωδεκάμηνη βάση. 

2.Μέτρα Πολιτικής 

Όλα τα μέτρα (θεσμικά, οργανωτικά και χρηματοδοτι¬ 
κά) που εισηγούνται και υλοποιούντο ΥΠ.ΑΝ και ο ΕΟΤ, εί¬ 
ναι απόλυτα προσαρμοσμένα στην πολιτική αυτή και εξυ¬ 
πηρετούν έναν ή περισσότερους στόχους της. Κατά συ¬ 
νέπεια: 

• Οι Δημόσιες Επενδύσεις αφορούν αποκλειστικά στη 
διαφοροποίηση του τουριστικού προϊόντος, με τη δημι¬ 
ουργία υποδομών ειδικών μορφών τουρισμού (θαλάσ¬ 
σιος, ορεινός, οικολογικός, πολιτιστικός, θεραπευτικός, 
αστική αναψυχή). "Ετσι, θα δοθούν αναπτυξιακές διέξο¬ 
δοι στην ενδοχώρα και σε μη ανεπτυγμένες παραλιακές 
περιοχές και, συγχρόνως, θα εμπλουτισθεί η προσφορά 
των ανεπτυγμένων περιοχών με υποδομές για ειδική πε¬ 
λατεία και για ενεργητική διάθεση του ελεύθερου χρό¬ 
νου. 

Στο μέτρο 1.1. του επιχειρησιακού προγράμματος Του¬ 
ρισμός - Πολιτισμός έχουν ενταχθεί μαρίνες, καταφύγια 
και αγκυροβόλια συνολικού προϋπολογισμού 15 δισ. 
δρχ., έκτων οποίων 10 δισ. αντιστοιχούν στη δημόσια δα¬ 
πάνη, ενώ παράλληλα στο μέτρο 1.2. (ορεινός, θεραπευ¬ 
τικός, κλπ. τουρισμός) έχουν ενταχθεί έργα προϋπολογι¬ 
σμού 13 περίπου δισ. δρχ., που στο σύνολό του αποτελεί 
δαπάνη του δημοσίου. 

• Όσον αφορά στις ιδιωτικές επενδύσεις, έχουν ήδη ε¬ 
νταχθεί στο Ν.2601/98 «Ενισχύσεις ιδιωτικών επενδύσε¬ 
ων για την οικονομική και περιφερειακή ανάπτυξη της χώ¬ 
ρας και άλλες διατάξεις»; 

- κίνητρα για τους εκσυγχρονισμούς των ξενοδοχείων 
(25% σε όλη τη χώρα) 

- κίνητρα για τα έργα ειδικής τουριστικής υποδομής 
(μαρίνες, συνεδριακά κέντρα, κέντρα θαλασσοθεραπεί¬ 
ας, κέντρα τουρισμού υγείας, υδροθεραπευτήρια, κέ¬ 
ντρα χιονοδρομικού τουρισμού): 35% σε ολόκληρη την 
χώρα με εξαίρεση τα γήπεδα γκολφ και τα αμιγή συνε- 
δριακά κέντρα, που λαμβάνουν 40% στην Επικράτεια 

- προώθηση εξαιρετικά περιορισμένου αριθμού νέων 
ξενοδοχειακών μονάδων (σε παραδοσιακά κτίρια, μη ανε¬ 
πτυγμένες τουριστικά περιοχές, ΠΟΤΑ) 

- δ υ νατότητα ενίσχυσης των το υ ρ ιστικών ΜΜΕγιασυμ- 
βουλευτικές υπηρεσίες, εισαγωγή φιλικών προς το περι¬ 
βάλλον μεθόδων, αξιοποίηση νέων τεχνολογιών, συμμε¬ 
τοχή σε εκθέσεις κλπ. 

• Στον τομέα του ιτιαΓΚθίΐηρ, η διαφημιστική μας πα¬ 
ρουσία εξειδικεύεται προς δύο αναγκαίες κατευθύνσεις: 

- συντήρηση της εικόνας της Χώρας ως προορισμού πα- 
ραθεριστικού τουρισμού, αλλά με παράλληλη σταδιακή 
μεταφορά της έμφασης στον εμπλουτισμό της τουριστι¬ 
κής προσφοράς και το βελτιωμένο επίπεδο υπηρεσιών και 


- προώθηση των ειδικών μορφών τουρισμού και δη σε 
περιόδους εκτός αιχμής 

• Στον τομέα του ανθρώπινου δυναμικού, εκτός από τα 
κονδύλια, που ο ΕΟΤ διαθέτει για προγράμματα κατάρτι¬ 
σης σε τομείς, όπου υλοποιείται η πολιτική του (4 περίπου 
δισ. έχουν ενταχθεί προς το σκοπό αυτό στο μέτρο 1.6. 
του ΕΠ «Τουρισμός - Πολιτισμός», Υποπρόγραμμα «Του¬ 
ρισμός», στο σύνολό τους δημόσια δαπάνη) προωθού¬ 
νται σταδιακά συνεργασίες με διάφορους φορείς (Περι¬ 
φέρειες, ΤΕΔΚ κλπ) για παροχή από τον ΕΟΤ τεχνικής 
βοήθειας. 

ΤΟ ΠΡΟΒΛΗΜΑ ΤΗΣ ΠΡΟΣΘΗΚΗΣ ΝΕΩΝ ΚΛΙΝΩΝ 
ΣΤΟ ΥΦΙΣΤΑΜΕΝΟ ΔΥΝΑΜΙΚΟ - Η ΔΗΜΙΟΥΡΓΙΑ ΝΕΩΝ 
ΤΟΥΡΙΣΤΙΚΩΝ ΠΡΟΟΡΙΣΜΩΝ 

Η διαπιστωμένη υπερπροσφορά κλινών στους παραδο¬ 
σιακούς τουριστικούς προορισμούς (Αττική, Κρήτη, Κέρ¬ 
κυρα, Ρόδο, Κω, Χαλκιδική), στα ανεπτυγμένα μικρά νη¬ 
σιά (Σκιάθος, Μύκονος, Πάρος, Σαντορίνη) αλλά και 
στους νέους τουριστικούς προορισμούς (Νησιά Β. Αιγαί¬ 
ου) σε σχέση με τη ζήτηση, οδήγησε στη διαμόρφωση και 
εφαρμογή μιας πολιτικής σχετικής ανάσχεσης της δημι¬ 
ουργίας νέων κλινών σ’ ολόκληρη τη Χώρα. Γιατί είναι γε¬ 
γονός, ότι οι υφιστάμενες σήμερα ένα εκατομμύριο περί¬ 
που κλίνες (σε κύρια και μη κύρια ξενοδοχειακά καταλύ¬ 
ματα), λειτουργώντας με βελτιωμένη τουριστική περίοδο 
και όχι με τις σημερινές συνθήκες 3μηνης έως 7μηνης λει¬ 
τουργίας, είναι σε θέση να καλύψουνπολύ υψηλότερα ε¬ 
πίπεδα διανυκτερεύσεων και κατά συνέπεια πολύ υψηλό¬ 
τερο αριθμό αφίξεων στα σύνορα. 

Όμως, μια πολιτική πλήρους ανάσχεσης της δημιουρ¬ 
γίας νέων κλινών είναι λανθασμένη και απορριπτέα για 
τους ακόλουθους λόγους: 

• Δεν λαμβάνει υπόψη της το γεγονός ότι οι περιοχές 
με μεγάλες συγκεντρώσεις τουριστικής δραστηριότητας 
και δη καταλυμάτων έχουν πλήρως αστικοποιηθεί, χωρίς 
προηγούμενο σχεδίασμά και μέριμνα για έργα γενικής υ¬ 
ποδομής και για εγκαταστάσεις και χώρους κοινωνικού ε¬ 
ξοπλισμού και ήδη εμφανίζονται υποβαθμισμένες από πε¬ 
ριβαλλοντική σκοπιά και κατά συνέπεια από τη σκοπιά της 
συνολικής ποιότητας ζωής. 

Η άναρχη και σε σημαντικό βαθμό αυθαίρετη δόμηση 
καταλυμάτων και συμπληρωματικώντουριστικών εγκατα¬ 
στάσεων στις περιοχές αυτές (και δη καταλυμάτων μέσης 
και χαμηλής στάθμης, σε μικρά και συχνά ακατάλληλα οι¬ 
κόπεδα, χωρίς ελεύθερους χώρους και πράσινο), οδήγη¬ 
σε σε μια συνολική περιβαλλοντική και οικονομική - του¬ 
ριστική απαξίωσή τους και σε αδυναμία τους να προσελ- 
κύσουν μαζικό - έστω- τουρισμό μέσης και υψηλής 
συγκριτικά στάθμης, πολύ δε περισσότερο να διαφορο¬ 
ποιήσουν τη ζήτησή τους και να στραφούν σε ζήτηση ει¬ 
δικών μορφών τουρισμού, βελτιώνοντας και την περίοδο 
λειτουργίας τους, δεδομένου ότι δεν διαθέτουν εγκατα¬ 
στάσεις ειδικής τουριστικής υποδομής (δηλ. Συνεδριακά 
Κέντρα, Μαρίνες, Γήπεδα Γκολφ, Κέντρα Θαλασσοθερα¬ 
πείας, Υδροθεραπευτήρια, Αθλητικά - Προπονητικά Κέ¬ 
ντρα, Θεματικά Πάρκα κ.ο.κ.) 

Ήδη, το κράτος επιδοτεί τέτοιες μορφές εγκαταστάσε¬ 
ων στις ανεπτυγμένες τουριστικές περιοχές μέσω του α¬ 
ναπτυξιακού νόμου, όμως, αυτό δεν είναι αρκετό για να ε¬ 
πιτευχθεί στην πράξη αναβάθμιση της ποιότητας της ζή¬ 
τησης που προσελκύουν, και σε μεγάλο βαθμό οι 
περιοχές αυτές θα συνεχίσουν ν' αποτελούν υποδοχείς 

μαζικού τουρισμού μειωμένης απόδοσης, έως ότου επι¬ 
τευχθεί μια γενικώτερη αναβάθμιση όχι, μόνο των κατα¬ 
λυμάτων (αυτή χρηματοδοτείται ήδη μέσω του αναπτυ¬ 
ξιακού νόμου) αλλά και του περιβάλλοντος των περιοχών 
αυτών, κάτι, που εξαρτάται άμεσα και από την ολοκλήρω¬ 
ση των υποδομών τους. Συνεπώς, μια πολιτική πλήρους 
ανάσχεσης της δημιουργίας νέων κλινών δεν λαμβάνει υ¬ 
πόψη της την αδυναμία των ήδη ανεπτυγμένων περιοχών 
να λειτουργήσουν τουλάχιστον βραχυπρόθεσμα και με¬ 
σοπρόθεσμα ως προορισμοί ποιοτικού τουρισμού. 

Αλλά και οι λεγόμενοι “νέοι τουριστικοί προορισμοί” δη¬ 
λαδή οι προορισμοί, που αναπτύχθηκαν με βάση τα κίνη¬ 
τρα των αναπτυξιακών νόμων της ΙΟετίαςτου 80 (π.χ. νη¬ 
σιά Β. Αιγαίου) δεν μπόρεσαν ν' αποφύγουν την απόλυτη 
εξάρτηση από τον μαζικό τουρισμό χαμηλής απόδοσης, 
λόγω της ανετοιμότητας της υποδομής τους και του γε¬ 
γονότος ότι όλες σχεδόν οι τουριστικές επενδύσεις, που 
χρηματοδοτήθηκαν κατά τη ΙΟετία αυτή, αλλά και τα τρία 
πρώτα χρόνια εφαρμογής του νόμου 1892/90, ήσαν επεν¬ 
δύσεις σε ξενοδοχειακές μονάδες μικρού ή το πολύ με¬ 
σαίου μεγέθους, με φτωχή σύνθεση εξυπηρετήσεων και 
χωρίς εγκαταστάσεις ειδικής τουριστικής υποδομής. Και 
στις περιοχές αυτές επιχειρείται αναβάθμιση της τουρι¬ 
στικής τους προσφοράς με τον εκσυγχρονισμό των υφι¬ 
στάμενων μονάδων και τη δημιουργία έργων ειδικής του¬ 
ριστικής υποδομής, αλλά και σ’ αυτές η αναβάθμιση της 
ζήτησης θα είναι μια αργή και δύσκολη διαδικασία. 

• Υπάρχουν ηπειρωτικές και δη παραμεθόριες περιο¬ 
χές και μη ανεπτυγμένα νησιά, όπου η δημιουργία ελάχι¬ 
στων ξενοδοχειακών μονάδων αποτελεί κοινωνική ανά¬ 
γκη (για φιλοξενία εμπορικών αντιπροσώπων, εργαζομέ¬ 
νων κ.λ.π.) και την ανάγκη αυτή προορίζεται να καλύψει η 
παροχή κινήτρων του αναπτυξιακού νόμου για τη δημι¬ 
ουργία ξενοδοχειακών μονάδων σε “ζώνες τουρισμού α¬ 
ναψυχής”. Στα κίνητρα αυτά - μετά την έκδοση των ΚΥΑ 
23076/10.5.95 (ΦΕΚ 411/Β/95) και 61404/25.9.97 (ΦΕΚ 
882/Β/97) - υπάγονται αποκλειστικά μη ανεπτυγμένες, ού¬ 
τε καν σε περιορισμένο βαθμό, περιοχές . 

• Λείπουν αυτή τη στιγμή από την συνολική τουριστική 
προσφορά της Χώρας προορισμοί που να έχουν δημι- 
ουργηθεί εξ αρχής μετά από κατάλληλο προγραμματι¬ 
σμό, ώστε να συνιστούν πλήρεις και αυτόνομες τοπικές α¬ 
γορές, προσανατολισμένες από τα πρώτα στάδια του 
σχεδιασμού τους σε ζήτηση υψηλής στάθμης καθώς και 
ειδικών μορφών τουρισμού. Τέτοιους διαφοροποιημέ¬ 
νους προορισμούς θα αποτελέσουν οι ελάχιστες Περιο¬ 
χές Ολοκληρωμένης Τουριστικής Ανάπτυξης, που σύμ¬ 
φωνα μετοάρθρ.29του Ν.2545/97, αποτελούνται από ξε¬ 
νοδοχειακά καταλύματα διαφόρων λειτουργικών 
μορφών, εγκαταστάσεις ειδικής τουριστικής υποδομής 
καθώς και συμπληρωματικές εγκαταστάσεις αναψυχής, 
άθλησης και γενικά υπηρεσιών διάθεσης του ελεύθερου 
χρόνου των τουριστών. 

Τέλος, είναι φανερό, ότι η πολιτική πλήρους ανάσχεσης 
της δημιουργίας νέων κλινών είναι αντίθετη με τις ανά¬ 
γκες της Περιφερειακής Ανάπτυξης, δεδομένου, ότι δεν 
είναι δυνατή η άμεση ή/και έμμεση συγκράτηση της του¬ 
ριστικής ανάπτυξης πεοιοχών, που διαθέτουν πλούσιους 
φυσικούς και πολιτιστικούς πόρους, με το σκεπτικό, ότι 
κάποιες άλλες περιοχές της Χώρας είναι τουριστικά υπε¬ 
ρανεπτυγμένες. "Ενα τέτοιο σκεπτικό προϋποθέτει υπε¬ 
ραπλουστεύσεις όπως π.χ. ότι, αν δεν αναπτυχθεί ένας 
νέος προορισμός, το τουριστικό ρεύμα θ’ αναγκαστεί να 


κατευθυνθεί σε ένα παλιό και γνωστό (ως εάν το τουριστι¬ 
κό ρεύμα είναι δυνατό να “κρατηθεί “ στα πλαίσια μιας Χώ¬ 
ρας, ως να μην υπήρχαν στη λεκάνη της Μεσογείου άλλοι 
νεώτεροι και σύγχρονοι τουριστικοί προορισμοί κ.ο.κ.) 

Για τους ανωτέρω λόγους, η ισχύουσα κυβερνητική 
τουριστική πολιτική είναι πολιτική σχετικής ανάσχεσης 
της δημιουργίας νέων κλινών με την έννοια, ότι από τον 
κανόνα της μη χρηματοδότησης νέων ξενοδοχειακών κλι¬ 
νών εξαιρεί τις νέες κλίνες σε “ζώνες τουρισμού - αναψυ¬ 
χής” (αλλά σε ελάχιστες μη ανεπτυγμένες και μειονεκτι¬ 
κές περιοχές της Χώρας), τη μετατροπή παραδοσιακών 
κτιρίων σε ξενοδοχειακά καταλύματα και τις νέες ξενοδο¬ 
χειακές κλίνες εντός Περιοχών Ολοκληρωμένης Τουρι¬ 
στικής Ανάπτυξης (Π.Ο.Τ.Α.). 

Γιατους λόγους, που ήδη αναφέρθηκαν, προγραμματίζε¬ 
ται η χρήση της Π.Ο.Τ.Α. ως χρηματοδοτικού εργαλείου (μέ¬ 
σω του Αναπτυξιακού Νόμου 2601/98) με φειδώ για τα επό¬ 
μενα 5 -10 έτη, πράγμα, που σημαίνει, ότι κατά το διάστημα 
αυτό θα υλοποιηθούν 2-3 Π.Ο.Τ.Α., ώστε να δοκιμασθεί ο 
θεσμός και στην πράξη και να «ανοίξουν» λίγοι νέοι προορι- 
σμοί/αγορές, που θα μπορέσουν να αντεπεξέλθουν στον α¬ 
νταγωνισμό στο χώρο της Μεσογείου και να προσελκύσουν 
διαφοροποιημένη ζήτηση υψηλών εισοδημάτων. Στη συνέ¬ 
χεια, μπορείναεπιτραπείη υλοποίηση και νέων Π.Ο.Τ.Α. Έ¬ 
χει άλλωστε διαπιστωθεί, από την εμπειρία της χορήγησης 
κινήτρων κατά τη δεκαετία του ’80, ότι η κρατική ενίσχυση 
για τη δημιουργία πολλών χιλιάδων κλινών σε πληθώρα 
προορισμώνταυτόχρονα, οδηγεί σε αδυναμία ομαλής έντα- 
ξηςτων νέων επενδύσεων στην τουριστική αγορά. 

ΟΡΟΙ - ΠΡΟΫΠΟΘΕΣΕΙΣ ΙΔΡΥΣΗΣ ΠΕΡΙΟΧΩΝ ΟΛΟ¬ 
ΚΛΗΡΩΜΕΝΗΣ ΤΟΥΡΙΣΤΙΚΗΣ ΑΝΑΠΤΥΞΗΣ 

Οι Π.Ο.Τ.Α. αποτελούν μορφή ιδιωτικής επένδυσης, 
που είναι δυνατόν να ενταχθεί στα κίνητρα του αναπτυ¬ 
ξιακού νόμου σύμφωνα με τους όρους και τις διαδικασίες 
του νόμου αυτού. 

Προϋποθέσεις για τη δημιουργία Π.Ο.Τ.Α. είναι οι ακό¬ 
λουθες: 

1. Περιοχή κατάλληλη για ολοκληρωμένη τουριστική α¬ 
νάπτυξη, που όμως δεν διαθέτει ανεπτυγμένη τουριστική 
υποδομή και δη μεγάλο συγκριτικά αριθμό τουριστικών 
καταλυμάτων. Ως “κατάλληλη για ολοκληρωμένη τουρι¬ 
στική ανάπτυξη” νοείται η ευρύτερη περιοχή, που διαθέτει 
τους αναγκαίους αξιόλογους φυσικούς, πολιτιστικούς και 
ανθρώπινους πόρους, διαθέτει δηλαδή τα αναγκαία για 
την προσέλκυση διεθνούς τουριστικής ζήτησης πρωτογε¬ 
νή στοιχεία. 4 Η «καταλληλότητα» αυτή της ευρύτερης πε¬ 
ριοχής αξιολογείται κατά κύριο λόγο σε επίπεδο νομού (ή 
νησιού) και δευτερευόντως σε επίπεδο γεωγραφικής πε¬ 
ριφέρειας. Η ύπαρξη ή όχι “ανεπτυγμένης τουριστικής υ¬ 
ποδομής” εξετάζεται σε επίπεδο νομού (ή νησιού). 

2. Διάθεση δημόσιας ή ιδιωτικής έκτασης ελάχιστης επι¬ 
φάνειας δΟΟ.ΟΟΟμ 2 , ενιαίας (δηλαδή χωρίς παρεμβολή ι¬ 
διοκτησιών τρίτων) σε ποσοστό τουλάχιστον 85%, που θα 
πρέπει να βρίσκεται σε χρονοαπόσταση 90 λεπτών της ώ¬ 
ρας το πολύ από αεροδρόμιο ικανό να δεχθεί τακτικές και 
ναυλωμένες πτήσεις από την Ελλάδα και το εξωτερικό. 


4 Λαμβάνεται ιδιαίτερα υπόψη η ποικιλία τοπίων, η ύπαρξη δασών,λι- 
μνών,σπηλαίων,βιοτόπων, ιαματικών πηγών,τοπίων ιδιαιτέρου φυσικού 
κάλλους, ακτών μεγάλου μήκους ή/ και εντυπωσιακού διαμελισμού. ήπιο 
κλίμα, πλεονάζον ισοζύγιο ύδατος καθώς και αναγνωρισμένοι αρχαιολο¬ 
γικοί χώροι και μνημεία, ευρέος χρονικού φάσματος, παραδοσιακοί οικι¬ 
σμοί, επίπεδα πολιτιστικής ανάπτυξης κ.α. 

3. Ύπαρξη διαπιστωμένου επενδυτικού ενδιαφέροντος 
του ιδιωτικού τομέα. Δικαιούμενοι να εκδηλώσουν ενδια¬ 
φέρον είναι φυσικά ή νομικά πρόσωπα ιδιοκτήτες της έ¬ 
κτασης και συγχρόνως υποψήφιοι επενδυτές ή κοινοπρα¬ 
ξίες, στις οποίες συμμετέχει και ο ιδιοκτήτης/ες της έ¬ 
κτασης. Στην κοινοπραξία είναι δυνατόν να συμμετέχει 
και Ο.Τ.Α. εφόσον είναι ιδιοκτήτης της έκτασης εν όλω ή 
εν μέρει. Οι επιθυμούντες να εκδηλώσουν το ενδιαφέρον 
τους θα πρέπει να είναι σε θέση να χρηματοδοτήσουν το 
συνολικό επενδυτικό πρόγραμμα κατά τους όρους του α¬ 
ναπτυξιακού νόμου και συγκεκριμένα: 

3.1 .Λαμβάνοντας τα κίνητρα του Ν. 2601/98 για τα ξε¬ 
νοδοχειακά καταλύματα και τις υπαγόμενες στον ίδιο νό¬ 
μο εγκαταστάσεις ειδικής τουριστικής υποδομής (συνε- 
δριακά κέντρα, λιμένες αναψυχής, κέντρα θαλασσοθερα¬ 
πείας, κέντρα τουρισμού υγείας, γήπεδα γκολφ, 
εγκαταστάσεις χιονοδρομικού τουρισμού, υδροθερα¬ 
πευτήρια, κέντρα προπονητικού - αθλητικού τουρισμού). 

3.2. Ο επενδυτής θα πρέπει -εφόσον θα προσφύγει και 
σε δανειοδότηση για την κάλυψη μέρους του συνολικού 
κόστους της επένδυσης - να έχει εξασφαλίσει το θετικό 
ενδιαφέρον έγκυρου τραπεζικού οργανισμού. 

3.3. Ακόμη, θα πρέπει να έχει σοβαρή επιχειρηματική ε¬ 
μπειρία στην οργάνωση και λειτουργία τουριστικών επι¬ 
χειρήσεων ή να εξασφαλίζει με σχετική σύμβαση τη συ¬ 
νεργασία φορέα, που διαθέτει το προσόν αυτό. 

4. Το επενδυτικό σχέδιο για τη δημιουργία Π.Ο.Τ.Α. θα 
πρέπει να συνεπάγεται ελάχιστο συνολικό ύψος επένδυ¬ 
σης 20 δισ. δραχμές (εξαιρουμένης της αξίας της γης, ό¬ 
πως άλλωστε προβλέπει ο αναπτυξιακός νόμος 2601/98) 
και να περιλαμβάνει: 

• Τουριστικά καταλύματα (κύρια και μη κύρια ξενοδο¬ 
χειακά) διαφόρων λειτουργικών μορφών και τάξεων ΑΑ 
και Α, τουλάχιστον 1500 συνολικά κλινών. 

• Κέντρα εστίασης - αναψυχής διαφόρων λειτουργικών 
μορφών. 

• Δύο τουλάχιστον εγκαταστάσεις ειδικής τουριστικής 
υποδομής (όπωςπ.χ. μαρίνα, συνεδριακό κέντρο, γήπεδο 
γκολφ, κέντρο θαλασσοθεραπείας, κέντρο τουρισμού υ¬ 
γείας, υδροθεραπευτήριο, χιονοδρομικό κέντρο, θεματι¬ 
κό πάρκο, αθλητικό - προπονητικό κέντρο). 

• Εμπορικό κέντρο ή και ολοκληρωμένο συγκρότημα 
παραδοσιακής βιοτεχνίας. 

• Λουτρικές εγκαταστάσεις, αν η έκταση είναι παραθα¬ 
λάσσια, 

• Αθλητικές εγκαταστάσεις και, 

• προαιρετικά, οικιστικό συγκρότημα. 

Στο ελάχιστο κόστος των 20 δισ. δρχ. συμπεριλαμβάνο- 
νται όλες οι κατά τα ανωτέρω χρήσεις καθώς και τα ανα¬ 
γκαία έργα γενικής υποδομής της έκτασης (ή των εκτά¬ 
σεων). 

5. Συμβατότητα της επένδυσης με τα κριτήρια της χω¬ 
ροταξικής, πολεοδομικής και περιβαλλοντικής πολιτικής 
και καταλληλότητα του χώρου για την ανάπτυξη της αι- 
τούμενης χρήσης. 

6. ΠΟΤΑ δεν δημιουργούνται, σύμφωνα και με όσα ε¬ 
κτέθηκαν ανωτέρω, στις περιοχές της ΚΥΑ 61404/25.9.97 
(ΦΕΚ 882/Β/97), όπου υφίσταται ικανοποιητική εν όλω ή 
εν μέρει τουριστική ανωδομή (καταλύματα) ενώ είναι δυ¬ 
νατόν να χωροθετηθούν στα λοιπά (εκτός εκείνων των α¬ 
νωτέρω ΚΥΑ) τμήματα της Επικράτειας, εφόσον συντρέ¬ 
χουν τα ακόλουθα επί μέρους κριτήρια (που ελέγχονται 
σε επίπεδο νομού ή νησιού): 


6.α. Δημογραφικά κριτήρια 

6.α. 1. πληθυσμός που μεταξύ των δύο τελευταίων απο- 
γραφών εμφανίζει μείωση ή περιορισμένη αύξηση (όχι ά¬ 
νω του 5%) 

6.α.2. αγροτικός πληθυσμός σε ποσοστό ανώτερο του 
μέσου εθνικού όρου (δηλ. του 28,4%) 

6.α.3. προϊούσα γήρανση του πληθυσμού 
6.α.4. περιοχές αραιοκατοικημένες: αριθμός κατοίκων 
ανάτ.χλμ. μικρότερος του μέσου εθνικού όρου (δηλ. των 
79,2 κατοίκων) 

6.α.5. ύπαρξη έντονης αστικής πόλωσης 
6.β. Υπαρξη τεχνικής υποδομής 
6.β.1. οδικό δίκτυο αρκετά ανειττυγμένο, με ικανό πο¬ 
σοστό ασφαλτόστρωσης 

6.β.2. θαλάσσιες συγκοινωνίες υπαρκτές, έστω και μι¬ 
κρής σημασίας. Υπαρξη υποδομής σε μαρίνες και αλιευ¬ 
τικά καταφύγια. 

6.β.3. αεροπορική συγκοινωνία. Χρονοαπόσταση από 
διεθνές αεροδρόμιο στην έκταση της ΠΟΤΑ μικρότερη 
των 90 λεπτών 

6.β.4. μη ανεπτυγμένο βιομηχανικό δυναμικό 
6.β.5. επαρκής υποδομή βασικής, μέσης και ανωτέρας 
εκπαίδευσης, καθώς και υποδομή υγείας (νομαρχιακό νο¬ 
σοκομείο) 

6.γ. Κριτήρια σχετικά με την Απασχόληση 
6.γ. 1. μείωση απασχόλησης στον πρωτογενή τομέα 
6.γ.2. τάση αύξησης απασχόλησης στοντριτογενή τομέα 
6.γ.3. αυξητική τάοη του ποσοστού ανεργίας 
6.δ. Κριτήρια τουριστικής ανάπτυξης 
6.δ.1. υφιστάμενο μέγεθος τουριστικού τομέα κατώτε¬ 
ρο των δυνατοτήτων που διαγράφουν οι τουριστικοί πό¬ 
ροι της περιοχής. 

6.δ.2. ύπαρξη ξενοδοχειακών κλινών σε ποσοστό < 1% 
του συνόλου της Χώρας 

6.δ.3. ύπαρξη ξενοδοχειακών κλινών σε αριθμό < 50 
κλινών /1.000 κατοίκους 

6.δ.4. ανυπαρξία ξενοδοχειακών κλινών ΑΑ' τάξης 
6.δ.5. ανυπαρξία κλινών Α' τάξης ή περιορισμός τους 
μόνο στα αστικά κέντρα 

6.δ.6. οι πραγματοποιούμενες συνολικά διανυκτερεύ- 
σεις σε κύρια ξενοδοχειακά καταλύματα να μην υπερβαί¬ 
νουν το 1%του συνόλου της Χώρας 

6. δ.7. οι πραγματοποιούμενες διανυκτερεύσεις αλλοδα¬ 
πών να μην υπερβαίνουν το 0,5% του συνόλου της Χώρας. 

7. Με βάση την Πρόσκληση Εκδήλωσης Ενδιαφέροντος 
για τη δημιουργία ΠΟΤΑ (ΑΠ ΕΟΤ 502580/31.1.97) και τις 
επενδυτικές προτάσεις, που υποβλήθηκαν στα πλαίσια 
αυτής, έχουν επιλεγείαπότον ΕΟΤ δύο επενδυτικές προ¬ 
τάσεις για δημιουργία ΠΟΤΑ, μία στο Νομό Μεσσηνίας 
και μια στο Νομό Αιτωλοακαρνανίας. Αμφότερες οι επεν¬ 
δυτικές αυτές προτάσεις πληρούν όλους ανεξαιρέτως 
τους όρους και τις προϋποθέσεις της παρούσας απόφα¬ 
σης και ως εκ τούτου δεν ελέγχεται εκ νέου η συμβατότη- 
τά τους με τις γενικές κατευθύνσεις τουριστικής πολιτι¬ 
κής της κοινής υπουργικής απόφασης της παρ.3 του άρ- 
θρ.29 του Ν.2545/97, σύμφωνα με τις διατάξεις της παρ. 
2 εδ. γ της ΚΎ.Α Τ/751/10.2.98 (ΦΕΚ 149/Β/98) των Υ¬ 
πουργών Ανάπτυξης και Περιβάλλοντος,Χωροταξίας και 
Δημοσίων Έργων. 

Αθήνα, 22 Απριλίου 1998 

Ο Γενικός Γραμματέας 
ΝΙΚΟΣ ΣΚΟΥΛΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. οικ. 25428/533 (2) 

Αναγνώριση της ΑΕ 03Τ, σαν φορέα ελέγχου της α¬ 
πόδοσης λεβήτων ζεστού νερού. 

ΟΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α. Του Ν.1558/85 "Κυβέρνηση και Κυβερνητικά όργανα" 

β. Του Π .Δ. 229/86 "Σύσταση και Οργάνωση Γ.Γ.Β." ό¬ 
πως τροποποιήθηκε και συμπληρώθηκε από το Π.Δ. 
396/88 και το Π .Δ. 189/95 (ΦΕΚ 99Α). 

γ. Του ΓΊ.Δ. 27/1.2.96 (ΦΕΚ19Α) "Συγχώνευση των Υ¬ 
πουργείων Τουρισμού , Βιομηχανίας Ενέργειας και Τε¬ 
χνολογίας και Εμπορίου στο Υπουργείο Ανάπτυξης". 

δ. Του άρθρου 7παρ.4του Ν.2244/94 (ΦΕΚ 168Α) "Ρύθ¬ 
μιση θεμάτων ηλεκτροπαραγωγής από ανανεώσιμες πη¬ 
γές ενέργειας και από συμβατικά καύσιμα και άλλες δια¬ 
τάξεις", όπωςαντικαταστάθηκε με το άρθρο 17παρ. 2του 
Ν.2308/95 (ΦΕΚ114Α). 

2. Το άρθρο 22του Ν.1682/87 "Μέσα και όργανα ανα¬ 
πτυξιακής πολιτικής και άλλες διατάξεις" (ΦΕΚ 
14/Α/87). 

3. Τις διατάξεις του Ν.2231/94 "Σύσταση και λειτουργία 
του Ελληνικού Ινστιτούτου Μετρολογίας , Εθνικού Συμ¬ 
βουλίου Διαπίστευσης και άλλες διατάξεις" (ΦΕΚ 
139/Α/94). 

4. Τα Προεδρικά Διατάγματα 335/93 (ΦΕΚ 143/Α) και 
59/95 (ΦΕΚ 46/Α) με τα οποία μεταφέρθηκαν στο Ελλη¬ 
νικό Δίκαιο οι Οδηγίες 92/42/ΕΟΚ και η 93/68/ΕΟΚ σχε¬ 
τικά με τις απαιτήσεις απόδοσης των νέων λεβήτων ζε¬ 
στού νερού που τροφοδοτούνται με υγρά ή αέρια καύ¬ 
σιμα. 

5. Την από 24.06.98 εισήγηση της Υπηρεσίας. 

6. Το γεγονός ότι από τις διατάξεις της παρούσας από¬ 
φασης δεν προκύπτει δαπάνη για τον κρατικό προϋπολο¬ 
γισμό. 

7. Την 114/4.10.96 (ΦΕΚ 924/Β) απόφαση του Πρωθυ¬ 
πουργού και της Υπουργού Ανάπτυξης "Περί ανάθεσης 
αρμοδιοτήτων στους Υφυπουργούς Ανάπτυξης Άννα 
Διαμαντοπούλου και Μιχάλη Χρυσοχοίδη", αποφασίζου¬ 
με: 

Άρθρο 1 

Αναγνωρίζουμε την 03Τ ΑΕ σαν φορέα ικανό για την ε¬ 
κτέλεση των κάτωθι εργασιών ελέγχου και πιστοποίησης 
της απόδοσης των νέων λεβήτων ζεστού νερού που τρο¬ 
φοδοτούνται με υγρά ή αέρια καύσιμα σύμφωνα με τα 
Προεδρικά Διατάγματα 335/93 (ΦΕΚ 143/Α) και 59/95 
(ΦΕΚ 46/Α): 

Ενότητα Β : Εξέταση Τύπου ΕΚ 

- Έλεγχος Τεχνικού Φακέλου. 

- Διενέργεια δοκιμών και επαλήθευση τωνπροβλέψεων 
και της επάρκειας του 

Τεχνικού Φακέλου. 

-Χορήγηση βεβαιώσεων εξέτασης τύπου ΕΚ. 

Ενότητα Γ: Πιστότητα προς τον τύπο. 

- Εκτέλεση ελέγχων στις εγκαταστάσεις του κατασκευ¬ 
αστή σε άτακτα χρονικά διαστήματα, λήψη δειγμάτων , 
εκτέλεση δοκιμών σύμφωνα με τις ανάγκες για τη διαπί¬ 
στωση ότι τα παραγόμενα είδη είναι σύμφωνα με τον τύ¬ 
πο για τον οποίο έχει χορηγηθεί βεβαίωση εξέτασης τύ¬ 
που ΕΚ. 


Άρθρο 2 
Υποχρεώσεις 

Η 03Τ ΑΕ υποχρεούται: 

Ινα διαπιστευθεί για το αντικείμενο για το οποίο ανα¬ 
γνωρίζεται μόλις το Εθνικό Σύστημα Διαπίστευσης μπο¬ 
ρεί να επιτελέσει το αντίστοιχο έργο. 

2 να συμμορφώνεται προς τις απαιτήσεις για τον κοινο¬ 
ποιημένο οργανισμό , όπως αυτές περιγράφονται αντί¬ 
στοιχα στο Π.Δ. 335/93 και το Π.Δ. 59/95. 

3 να εκπληρεί τις απαιτήσεις που αναφέρονται στην πα¬ 
ράγραφο 1 του Παραρτήματος 1 της 13147/47/11.7.95 
(ΦΕΚ 652/Β) απόφασης της Υφυπουργού Ανάπτυξης και 
να συμμορφώνεται προς τις υποχρεώσεις που περιγρά- 
φονται στην παράγραφο 2 της ίδιας απόφασης. 

4 να κοινοποιεί στην αρμόδια Υπηρεσία του Υπου ργείου 
Ανάπτυξης κάθε βεβαίωση εξέτασης τύπου ή ελέγχου 
που ήθελε εκδοθεί στο πλαίσιο εφαρμογής της παρού¬ 
σας απόφασης. 

5 να συνάψει σύμβαση για την κάλυψη της αστικής ευ¬ 
θύνης για τις παρεχόμενες από αυτήν υπηρεσίες. 

Άρθρο 3 

Ισχύς αποφάσεως 

1. Σε περίπτωση που διαπιστωθεί ότι ο αναγνωρισμένος 
κατά την παρούσα απόφαση φορέας δεν ανταποκρίνεται 
στις υποχρεώσεις που προβλέπονται στο ανωτέρω άρ¬ 
θρο 2 , η αντίστοιχη αναγνώριση θα ανακληθεί προσωρι¬ 
νά ή οριστικά. 

2. Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

3. Η παρούσα απόφαση να δημοσιευθεί στην Εφημερί¬ 
δα της Κυβερνήσεως. 

Αθήνα, 20.Ιουλίου 1998 

Η ΥΦΥΠΟΥΡΓΟΣ 

ΑΝΝΑ ΔΙΑΜΑΝΤΟΠΟΥΛΟΥ 

-♦- 

Αοιθ. οικ. 25429/534 (3) 

Αναγνώριση ΕΠΕ Γενικές Εφαρμογές Τεχνολογίας & Επι¬ 
στήμης (ΓΕΤΕ) σαν φορέα ικανό για την εκτέλεση δο¬ 
κιμών σε δοχεία πίεσης. 

ΟΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α. Του Ν. 1558/85 "Κυβέρνηση και Κυβερνητικά όργανα" 

β. Του Π.Δ. 229/86 "Σύσταση και Οργάνωση Γ.Γ.Β." ό¬ 
πως τροποποιήθηκε και συμπληρώθηκε από το Π.Δ. 
396/88 και το Π.Δ. 189/95 (ΦΕΚ 99 Α). 

γ. Του Π.Δ. 27/1.2.96 (ΦΕΚ19Α) "Συγχώνευση των Υ- 
πουργείωνΤουρισμού, Βιομηχανίας Ενέργειας και Τεχνο¬ 
λογίας και Εμπορίου στο Υπουργείο Ανάπτυξης". 

δ. Του άρθρου 7 παρ.4του Ν.2244/94 (ΦΕΚ 168Α) "Ρύθ¬ 
μιση θεμάτων ηλεκτροπαραγωγής από ανανεώσιμες πη¬ 
γές ενέργειας και από συμβατικά καύσιμα και άλλες δια¬ 
τάξεις " , όπως αντικαταστάθηκε με το άρθρο 17 παρ. 2 
του Ν.2308/95 (ΦΕΚ114Α). 

2. Το άρθρο 22 του Ν.1682/87 "Μέσα και όργανα ανα¬ 
πτυξιακής πολιτικής και άλλες διατάξεις" (ΦΕΚ 14/Α/87). 

3. Τις διατάξεις του Ν.2231/94 "Σύσταση και λειτουργία 
του Ελληνικού Ινστιτούτου Μετρολογίας , Εθνικού Συ μ- 

βουλίου Διαπίστευσης και άλλες διατάξεις" (ΦΕΚ 
139/Α/94). 

4. Τα Προεδρικά Διατάγματα 335/93 (ΦΕΚ 143/Α) και 
59/95 (ΦΕΚ 46/Α) μετά οποία μεταφέρθηκαν στο Ελληνι¬ 
κό Δίκαιο οι Οδηγίες 92/42/ΕΟΚ και η 93/68/ΕΟΚ σχετικά 
με τις απαιτήσεις απόδοσης των νέων λεβήτων ζεστού νε¬ 
ρού που τροφοδοτούνται με υγρά ή αέρια καύσιμα. 

5. Την από 25.06.98 εισήγηση της Υπηρεσίας. 

6. Το γεγονός ότι από τις διατάξεις της παρούσας από¬ 
φασης δεν προκύπτει δαπάνη για τον κρατικό προϋπολο¬ 
γισμό. 

7. Την 114/4.10.96 (ΦΕΚ 924/Β) απόφαση του Πρωθυ¬ 
πουργού και της Υπουργού Ανάπτυξης "Περί ανάθεσης 
αρμοδιοτήτων στους Υφυπουργούς Ανάπτυξης Άννα 
Διαμαντοπούλου και Μιχάλη Χρυσοχοίδη", αποφασίζου¬ 
με: 

Άρθρο 1 

Αναγνωρίζουμε την ΕΠΕ ΓΕΤΕ σαν φορέα ικανό για την 
εκτέλεση δοκιμών σε δοχεία πίεσης τα οποία εμπίπτουν 
στο πεδίο εφαρμογής του κανονισμού για την κατασκευή 
των δοχείων πίεσης , που θεσπίστηκε με την 
14165/Φ 17.4/373/93 (ΦΕΚ 673/Β/93) Υπουργικής Απόφα¬ 
σης. 

Άρθρο 2 
Υποχρεώσεις 

Η ΕΠΕ ΓΕΤΕ υποχρεούται: 


1 να διαπιστευθεί για το αντικείμενο για το οποίο ανα¬ 
γνωρίζεται μόλις το Εθνικό Σύστημα Διαπίστευσης μπο¬ 
ρεί να επιτελέσει το αντίστοιχο έργο. 

2 να εκπληρεί τις απαιτήσεις που αναφέρονται στην πα¬ 
ράγραφο 1 του Παραρτήματος 1 της 13147/47/11.7.95 
(ΦΕΚ 652/Β) απόφασης της Υφυπουργού Ανάπτυξης και 
να συμμορφώνεται προς τις υποχρεώσεις που περιγρά- 
φονται στην παράγραφο 2 της ίδιας απόφασης. 

3 να κοινοποιεί στην αρμόδια Υπηρεσία του Υπου ργείου 
Ανάπτυξης κάθε έκθεση δοκιμής που ήθελε εκδοθεί οτο 
πλαίσιο εφαρμογής της παρούσας απόφασης. 

Άρθρο 3 

Ισχύς αποφάσεως 

1. Σε περίπτωση που διαπιστωθεί ότι ο αναγνωρισμένος 
κατά την παρούσα απόφαση φορέας δεν ανταποκρίνεται 
στις υποχρεώσεις που προβλέπονται στο ανωτέρω άρ¬ 
θρο 2 , η αντίστοιχη αναγνώριση θα ανακληθεί προσωρι¬ 
νά ή οριστικά. 

2. Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

3. Η παρούσα απόφαση να δημοσιευθεί στην Εφημερί¬ 
δα της Κυβερνήσεως. 

Αθήνα, 20.07.98 

Αθήνα, 20.Ιουλίου 1998 

Η ΥΦΥΠΟΥΡΓΟΣ 

ΑΝΝΑ ΔΙΑΜΑΝΤΟΠΟΥΛΟΥ 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188, 1ος όρ. - Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά βσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 » 

3.500 » 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 » 

Δ' (Απαλλοτριώσεις, πολεοδομία κ.λπ.) 

70.000 » 

3.500 » 

Αναπτυξιακών Πράξεων (Τ.Α.Π.Σ.) 

30.000 » 

1.500 »> 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 - 

Παράρτημα ( Πίνακες επιτυχόντων διαγωνισμών κ.τλ.) 

5.000 » 

250 » 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 » 

Ανωτάτου Ειδικού Δικαστηρίου (Α.Ε.Δ.) 

3.000 » 

150 » 

Προκηρύξεων Α.Σ.Ε.Π. 

10.000 » 

500 >» 

Ανωνύμων Εταιρειών & Ε.Π.Ε. 

250.000 » 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

*■ Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

' Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

' Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

Γ Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

Γ Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

Γ Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

























